
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2022
	


	Rectificarea bugetară propusă spre analiză, dezbatere şi aprobare are drept temei legal prevederile art. 19 alin. 2 din Legea nr. 273/2006 privind finanţele publice locale, cu modificările și completările ulterioare, conform căruia ”Pe parcursul exerciţiului bugetar, autorităţile deliberative pot aproba rectificarea bugetelor prevăzute  la alin. 1, lit. a şi b, în termen de 30 de zile de la data intrării în vigoare a legii de rectificare a bugetului de stat, precum şi ca urmare a unor propuneri fundamentate ale ordonatorilor principali de credite”.
         În bugetul local al Municipiului Brad pe anul 2022 s-au încasat venituri în plus față de cele prognozate în suma de  32,58 mii lei, sumă alocată de către Ministerul Lucrărilor Publice, Dezvoltării și Administrației pentru Cererea de prefinanțare aferentă Proiectului „Îmbunătățirea sistemului de management al calității pentru o administrație performantă în Municipiul Brad, județul Hunedoara”, cod SMIS 155193,  finanțat prin Programul Operațional Capacitate Administrativă 2014-2020, astfel veniturile stabilindu-se în sumă de 37.369,49  mii lei, iar cheltuielile în sumă de 40.749,85 mii lei.
          Veniturile bugetului local al Municipiului Brad pe anul 2022 se majorează cu această sumă la capitolul bugetar 48.02.  ”Sume primite de la U.E.”.
	Cheltuielile bugetului local al Municipiului Brad pe anul 2022 se majorează cu această sumă la capitolul  bugetar 51.02. „Autorități publice și acțiuni externe”, având destinația menționată mai sus.
	De asemenea, dat fiind faptul că Școala Gimnazială „Mircea Sântimbreanu”  Brad a încasat venituri proprii suplimentare provenite din chirii în sumă de 5 mii lei, capitolul bugetar 30.10 ”Venituri din proprietate”, respectiv venituri din chirii și concesiuni, se va suplimenta cu această sumă care urmează a fi repartizată la capitolul bugetar 65.10 „Învățământ” pentru cheltuieli cu bunuri și servicii. 
          	În contextul celor de mai sus am inițiat prezentul proiect de hotărâre prin care am propus rectificarea bugetului local al Municipiului Brad pe anul 2022 și-l supun spre dezbatere plenului Consiliului Local al Municipiului Brad în forma prezentată.





  Invoc în susţinerea propunerii mele prevederile Secţiunii a 2-a din Legea nr. 317/2021 a bugetului de stat pe anul 2022,   precum și ale art.1 alin. 2, art. 8, art. 39 şi art. 58 alin.1 lit. a din Legea nr. 273/2006 privind finanţele publice locale, cu modificările şi completările ulterioare.

P R I M A R
Florin CAZACU

